Continuen a Gandia les activitats del programa municipal 'Activa Jove'
12 juliol 2021

## Continuen a Gandia les activitats del programa municipal 'Activa Jove'12 juliol 2021Última actualització: 13 juliol 2021

![](../gestion/img/ac7e5eb99255a9c2536c05d93c7ad809c8be6e4e1077f77094171fbba87b148f.jpg)  
  

Els passats divendres i dissabte 9 i 10 de juliol es van realitzar amb èxit les activitats de paintball i cal·listènia al Parc Ausiàs March de Gandia i al Grau, respectivament, en el marc del programa 'Activa Jove' que les regidories de Sanitat i Polítiques Saludables i Joventut de l'Ajuntament de Gandia, junt al Consell dels Joves i amb la implicació de diverses àrees del Consistori, han organitzat des del passat mes de juny amb l'objectiu d'oferir a la joventut de la nostra ciutat, tota una sèrie d'activitats gratuïtes d'oci i tallers saludables per a prevenir el consum d'alcohol i altres substàncies.

En aquesta línia, la **regidora d’Esports, Lyidia Morant**, ha recordat les properes activitats d’aquest projecte municipal, que continuarà vigent fins al 30 de juliol, i ha convidat a tots i totes les joves de Gandia a participar-hi:

*   Dijous 15: Taller de còctels sense alcohol a les 17 hores i espectacle de ‘Teatre Delirium’ amb aforament limitat a l’Alqueria Laborde (Consell dels Joves de Gandia).
*   Divendres 16: Jornades rol amb jocs de taula i deferents tornejos a les 19 h. i torneig del joc de taula ‘Virus’ a les 20 hores a l’Alqueria Laborde.
*   Dissabte 17: Jornades rol amb jocs de taula i deferents tornejos a les 19 h. i torneig del joc de taula ‘la Fallera Calavera’ a les 20 hores a l’Alqueria Laborde.
*   Dilluns 19: Taller de milotxes a les 17.30 i 19.15 hores al Camp de beisbol de la Platja de Gandia.

Per a poder participar cal inscripció prèvia a activa [activajove.gandia.org](https://activajove.gandia.org/) o a través del codi QR que inclou els fullets del programa.